**214/2016.(VI.9.) Kgy. sz. határozat**

1. A Közgyűlés a Szombathely, 11-es Huszár út 147. szám alatti „iskola” megnevezésű ingatlant üzleti vagyonnak minősíti és értékesítésre kijelöli, mivel az ingatlan már nem szolgálja önkormányzati feladat és hatáskör ellátását.
2. A Közgyűlés az önkormányzat vagyonáról szóló 40/2014. (XII. 23.) önkormányzati rendelet 14. §-a és a rendelet mellékletét képező Versenyeztetési szabályzat alapján a szombathelyi 1518/2 hrsz-ú, Szombathely, 11-es Huszár út 147. szám alatti, „iskola” megnevezésű ingatlant nyilvános pályázati eljárás útján értékesíti. A Közgyűlés a kikiáltási árat 17.386.000,- Ft + ÁFA, azaz bruttó 22.080.000.-Ft összegben állapítja meg.

A pályázat nyertese az az ajánlattevő lesz, aki a pályázati feltételeknek megfelel és összességében a legelőnyösebb ajánlatot teszi.

A pályázatokat a vagyonrendelet 8. § (1) bekezdése alapján a Gazdasági és Városstratégiai Bizottság az alábbi szempontok alapján bírálja el:

- Az ajánlattevő által vállalt vételár nagysága, ami legalább 17.386.000,- Ft + ÁFA.

- Az ajánlattevőnek a vételár megfizetésének módjára és határnapjára tett nyilatkozata.

- Az ajánlattevőnek a hasznosításra vonatkozó elképzelései.

A Közgyűlés felhatalmazza a polgármestert, hogy a fenti ingatlan értékesítésére vonatkozó pályázatot az előterjesztés 1. számú mellékletében rögzített feltételekkel, pályázat benyújtása és bontása időpontjának meghatározásával az ingatlanra vonatkozó vagyonkezelési jog megszűnését követően kiírja.

**Felelős**: Dr. Puskás Tivadar polgármester

 Molnár Miklós alpolgármester

Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője)

**Határidő**: az ingatlanra vonatkozó vagyonkezelési jog megszűnését követő 15 nap